Der Leidensweg der Inge Krafft

Der Leidensweg der Inge Krafft er en tysk stumfilm fra 1921, regissert av Robert Dinesen.

Handling 
Ingeborg Krafft, som en dag blir kastet ut av hjemmet av ektemannen sin, ønsker å bli medlem av et kloster. Men hun møter sin tidligere barndomskjæreste, oppdageren Henryk Overland. Han lover å gifte seg med henne, så snart han kommer tilbake fra en ekspedisjon til New Zealand. I mellomtiden venter Ingeborg på ham sammen med Dagmar Overland, søsteren til Henryk. En dag får kvinnene beskjed om at Hendrik og alle medlemmene på ekspedisjonen hans skal ha blitt myrdet av villmenn. Samme dag dør Dagmars barn.

Dagmar skal visstnok være sinnssyk, og blir innlagt ved en institusjon. Harry, Dagmars ektemann, skiller seg fra henne på grunn av dette. Deretter blir Ingeborg og Harry forelsket. Men dagen etter bryllupet til de to dukker Hendryck plutselig opp igjen, som alle tidligere trodde var død. Dagmar blir frisk igjen, så snart hun ser Hendryck. Den desperate Ingeborg ønsker å stikke av, men Harry forhindrer dette. Hun velger deretter å begå selvmord, ved å hoppe ut av et vindu.

Skuespillere 
 Mia May som Ingeborg Krafft
 Albert Steinrück som Fürst Wladimir Gagarine
 Conrad Veidt som Hendryck Overland
 Margarete Schön som Dagmar
 Heinz Stieda som Harry Raden
 Harry Hardt som Iwan
 Lia Eibenschütz

Referanser

Eksterne lenker 

Tyske stumfilmer
Filmer fra 1921